Hvis du savner nogle møbler efter et indbrud i dit hjem, så kan du formentligt hjælpe Nordjyllands Politi. Politiet har nemlig beslaglagt en række tyvekoster fra indbrud. Der er primært tale om møbler – stole, borde, puder – der er beslaglagt under en ransagning i Himmerland, som politiet foretog for cirka fire uger siden. Derfor søger de nu personer, som kunne genkende disse ejendele. - Det er vores opfattelse af, at disse møbler stammer fra indbrud i villa og sommerhuse i Nordjylland, men vi har brug for offentlighedens hjælp til at finde frem til rette ejer, forklarer lederen af politiets efterforskning, politikommissær Mikkel Brügmann.

Opsummering:
Nordjyllands Politi har beslaglagt en række tyvekoster, som efterforskerne mener stammer fra indbrudskriminalitet.